LV
8.9.2023.
Eiropas Savienības Oficiālais Vēstnesis
L 222/209
— vienībām, ko novērtē pastāvīgā(-os) vai iepriekšnoteiktā(-os) formējumā(-os) un kam ir 20 vai vairāk asis, riteņa un sliedes saķeres aprēķinātā vērtība slodzes režīmā “minimālā slodze” drīkst pārsniegt 0,15, bet nedrīkst pārsniegt 0,17.
Piezīme.
Slodzes režīmam “normāla slodze” nepiemēro nekādu izņēmumu, proti, uz to attiecas robežvērtība 0,15.
Šo minimālo asu skaitu var samazināt līdz 16 asīm, ja attiecībā uz slodzes režīmu “minimālā slodze” veic 4.2.4.6.2. punktā noteikto testu par RPA sistēmas efektivitāti un ja tiek iegūts pozitīvs rezultāts.
Ātruma diapazonā > 250 km/h un < = 350 km/h trīs iepriekš minētās robežvērtības lineāri samazinās, lai tās tiktu samazinātas par 0,05 pie 350 km/h.
2.
Minēto prasību piemēro arī 4.2.4.4.3. punktā izklāstītajai tiešās bremzēšanas vadībai.
3.
Aprēķinot stāvbremžu veiktspēju, vienības konstrukcijai nav jānodrošina riteņa un sliedes saķeres vērtība virs 0,12.
4.
Šīs riteņa un sliedes saķeres robežvērtības verificē, veicot aprēķinus ar mazāko riteņa diametru un visos 3 slodzes režīmos, kas norādīti 4.2.4.5.2. punktā.
Visas saķeres vērtības noapaļo līdz divām decimālzīmēm aiz komata.”;
50)
pielikuma 4.2.4.6.2. punktu aizstāj ar šādu: “4.2.4.6.2.
Riteņu pretslīdēšanas aizsardzības sistēma (RPA) 1.
Riteņu pretslīdēšanas aizsardzības sistēma (RPA) ir sistēma, kas paredzēta pieejamās saķeres maksimālai izmantošanai, kontrolēti samazinot un atjaunojot bremzēšanas spēku, lai novērstu riteņpāru bloķēšanu un nekontrolētu slīdēšanu, tādējādi samazinot bremzēšanas ceļu garumu un riteņu bojājumu rašanās iespēju.
Prasības RPA sistēmas esībai un tās lietošanai vienībā 2.
Vienības ar maksimālo ekspluatācijas ātrumu, kas pārsniedz 150 km/h, aprīko ar riteņu pretslīdēšanas aizsardzības sistēmu.
3.
Vienības, kuras aprīkotas ar riteņu velšanās loka bremzēm un attiecībā uz kuru bremzēšanas veiktspēju ātruma diapazonā > 30 km/h pieņem, ka riteņa un sliedes saķeres aprēķinātā vērtība pārsniedz 0,12, aprīko ar riteņu pretslīdēšanas aizsardzības sistēmu.
Vienības, kuras nav aprīkotas ar riteņu velšanās loka bremzēm un attiecībā uz kuru bremzēšanas veiktspēju ātruma diapazonā > 30 km/h pieņem, ka riteņa un sliedes saķeres aprēķinātā vērtība pārsniedz 0,11, aprīko ar riteņu pretslīdēšanas aizsardzības sistēmu.
4.
Iepriekš noteikto prasību riteņu pretslīdēšanas aizsardzības sistēmai piemēro diviem bremzēšanas režīmiem: avārijas bremzēšanai un darba bremzēšanai.
Šo prasību piemēro arī dinamiskās bremzēšanas sistēmai, kas iekļauta darba bremzēšanas sistēmā un kas var būt iekļauta avārijas bremzēšanas sistēmā (skatīt 4.2.4.7. punktu).
Prasības attiecībā uz RPA sistēmas veiktspēju 5.
Vienībām, kas aprīkotas ar dinamiskās bremzēšanas sistēmu, RPA sistēma (ja tā uzstādīta saskaņā ar iepriekšējo punktu) regulē dinamiskās bremzēšanas spēku; ja RPA sistēma nav pieejama, dinamiskās bremzēšanas spēku samazina vai ierobežo tā, lai nebūtu vajadzības pēc riteņa un sliedes saķeres, kas pārsniedz 0,15.
6.
Riteņu pretslīdēšanas aizsardzības sistēmas konstrukcija atbilst J-1.
papildinājuma [15.] rindā minētajai specifikācijai; atbilstības novērtēšanas procedūra ir noteikta 6.1.3.2. punktā.
7.
Veiktspējas prasības vienības līmenī Ja vienība ir aprīkota ar RPA, veic testu, lai verificētu vienībā integrētās RPA sistēmas efektivitāti (bremzēšanas ceļa maksimālā pagarināšanās salīdzinājumā ar bremzēšanas ceļa garumu uz sausām sliedēm); atbilstības novērtēšanas procedūra ir noteikta 6.2.3.10. punktā.
Veicot 4.2.4.2.2. punktā noteikto avārijas bremzēšanas funkcijas drošības analīzi, ņem vērā riteņu pretslīdēšanas aizsardzības sistēmas attiecīgos komponentus.